R O M Â N I A
JUDEŢULVASLUI		Anexa  
COMUNABOTESTI	la Hotărârea nr. 03  din 31.01.2023
CONSILIUL LOCAL


PLANUL ANUAL DE ACȚIUNE PRIVIND SERVICIILE SOCIALE
ACORDATE LA NIVELUL COMUNEI BOȚEȘTI,  JUDETUL VASLUI 


Grupul de țintă a măsurilor propuse pentru anul 2023, sunt persoanele defavorizate  cu nevoi sociale, persoane cu handicap, persoanele care necesită îngrijire la domiciliu și copii minori a căror părinți sunt plecați în străinătate.  

1. Copii minori:
-  copii din familii aflate in situatie de risc,fără venituri, cu venituri foarte mici sau care beneficiaza  de ajutor social;
- copii din familii fără venituri, sau cu venituri reduse, care beneficiază  de alocație pentru sustinerea familiei ;
- copii aflați în risc de abandon școlar;
- copii cu alte probleme majore de sănătate ca o consecință a sărăciei;
- copii cu handicap grav sau accentuat;
-  copii cu ambii părinți plecați la muncă înstrăinătate.;
 -  copii ai căror părinți se află in proces de divorț;
-  copii delincvenți juvenili;

2.Tineri și aduți :
   -  cu handicap grav sau accentuat;
   -  delincventi.

3.Grupuri și persoane vulnerabile:
· persoane fără venituri sau cu venituri foarte mici;
· familii lipsite de locuință sau cu condiții precare de locuit;
· familii aflate în risc de abandon familial;
· persoane încadrate în grad de handicap;
· persoane  cu deficiențe:  fizice, senzoriale,  psihice, neincadrate în grad  de handicap  și neluate în evidența serviciilor de specialitate;
· femei/mame defavorizate: sărace, singure, cu mulți copii minori, abuzate, victime ale violentei domestice;
· vârstnici singuri fara reprezentanți legali, fără venituri, cu probleme de sănătate, marginalizați social.

CAPITOLUL I -  OBIECTIVELE  GENERALE  URMARITE

1.  Monitorizarea  si cresterea  calitatii  serviciilor  sociale  oferite, precum și asigurarea  continuității   acestora  pe plan  local.
2.  Promovarea   transparentei   si facilitatea  accesului  accesului  membrilor  comunitatii  la serviciile  sociale.
3.  Dezvoltarea   si imbunatatirea   serviciilor  sociale  acordate  persoanelor  defavorizate.
4.  Perfectionarea   personalului   din cadrul  compartimentul de asistență socială al primariei Botesti,  în vederea  aplicării  eficiente  a legislației  în vigoare.
5.  Sustinerea  de schimburi  de experienta   cu alte  entități,  participarea   la seminarii,  conferințe,   ateliere  de lucru pentru  informarea adecvată  a personalului   si alinierea  la tendințele  actuale  de lucru  în administrație  publică  locală prin  urmarirea  modelelor   de buna practice,
6.  Largirea  bazei  de date cuprinzând  beneficiarii  si serviciile  de asistență  socială.
7.  Identificarea   de noi  oportunități   în  asistență  socială  și  elaborarea   de noi  proiecte  pentru   obținerea   de  finanțare   intern sau extern.

CAPITOLUL II - BENEFICIILE SOCIALE

	Compartimentul de  asistență socială din cadrul aparatului primarului comunei Botesti,  vine în sprijinul persoanelor defavorizate oferind consiliere și informare în vederea acordării tuturor beneficiilor sociale, conform legislației în vigoare. 
1. Venitul minim garantat
Plata ajutorului social se efectuează de către Agenţiile Judeţene pentru Plăţi şi Inspecţie Socială. În cursul anului 2022, s-au aflat în plată un număr mediu lunar de 47 dosare de acordare a venitului minim garantat,  cu 85 de beneficiari, pentru care s-au alocat lunar aproximativ 10952  lei. 
	Din fondurile bugetului de stat se plăteşte ajutorul de încălzire a locuinţei cu lemne pentru beneficiarii Legii nr. 226/2021 privind stabilirea măsurilor de protecție socială pentru consumatorul vulnerabil de energie, aprobate prin Hotărârea Guvernului nr. 1.073/2021;
 2. Indemnizaţia lunară şi plata asistenţilor personali pentru persoanele cu handicap grav
Indemnizaţia lunară şi plata asistenţilor personali pentru persoanele cu handicap grav, se acordă conform Legii 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare. În conformitate cu prevederile acestei legi, rolul instituţiei noastre este de a monitoriza atribuţiile şi obligaţiile ce le revin asistenţilor personali ai persoanelor cu handicap grav, în vederea ameliorării situaţiei acestora, astfel încât aceştia să primească îngrijire special, la nivelul la care situaţia lor o cere. În cursul anului 2022, un număr mediu lunar de 52  persoane cu handicap grav au beneficiat de drepturile prevăzute de lege, (asistent personal sau indemnizație lunară) în urma încadrării în gradul grav de handicap, pe baza certificatelor emise de Comisia de Evaluare a Persoanelor Adulte cu Handicap, respectiv Comisia pentru Protecţia Copilului din subordinea Consiliului Judeţean Vaslui
Pentru anul 2023, estimăm un număr mediu lunar de circa 50 - 60 indemnizații și  asistenți personali.
3. Protecţia copilului
 Compartimentului de  Asistență Socială  funcţionează în baza Legii 272/2004 privind protecţia şi promovarea drepturilor copilului, republicată, cu  modificările şi completările ulterioare. Prin acesta sunt propuse diverse măsuri de protecţie, ca de exemplu plasamentul familial, supravegherea specializată la domiciliul părinţilor, instituţionalizarea sau asigurarea unui asistent maternal pentru copiii de pe raza  comunei Botesti şi reintegrarea în familiile naturale a minorilor, care au beneficiat de măsuri de protecţie specială. Cazurile sunt înaintate Direcţiei Generale de Asistenţă Socială şi Protecţia Copilului a Judeţului Vaslui, care analizează situaţia minorilor şi instituie o măsură de protecţie specifică fiecărui caz în parte.Măsurile de protecţie specială, instituite pentru copiii aflaţi în diverse situaţii de risc, sunt monitorizate periodic. Cheltuielile necesare privind protecţia şi promovarea drepturilor copilului sunt alocate din fonduri de la bugetul de stat. Prin compartimentul  de asistenta  sociala, se monitorizează copiii aflaţi în situaţii de risc de pe raza comunei Botesti. În vederea prevenirii separării copiilor de familiile naturale sau extinse, se  efectueaza anchete sociale și sunt  propuse măsuri de protecție specială, acolo unde situațiile constatate impun acest lucru. Având în vedere situaţia socio - economică la nivelul comunei Botesti, estimăm că în anul 2023, se va reduce numărul de familii aflate în situaţie de risc şi implicit, numărul de copii, deoarece din numeroase  familii,  au plecat  barbați sa lucreze sezonier (2-5 luni  pe an ) in Suedia, in domeniul forestier,  unde castigul este substanțial.
Pentru prevenirea abandonului şcolar, compartimentul nostru monitorizează situaţia şcolară a copiilor şi tinerilor aflaţi în situaţii de risc, din evidenţele noastre sau ca urmare a sesizărilor primite. Alături de instituţiile de învăţământ, personalul din cadrul  Compartimentul Asistență Socială  a participat și va participa la obţinerea unor drepturi băneşti pentru elevi şi studenţi prin efectuarea anchetelor sociale. Totodată, personalul din cadrul compartimentului, în anul 2022 a întocmit fișe de observație și fișe de risc, pentru  copiii care au un părinte/ambii părinți plecați la muncă în străinătate, pe o perioada mai mare de 6 luni. Pentru anul 2023, planificam  ca, copii sa fie monitorizați periodic, iar persoanele în grija cărora rămân, sa fie consiliate cu privire la obligativitatea delegării de către instanță a exercițiului drepturilor părintești. 
4.Măsuri de stimulare a participării în învățământul preșcolar a copiilor provenind din familii defavorizate conform Legii nr. 248/2015, privind intocmirea dosarelor, achiziția și distribuirea tichetelor sociale penru grădiniță. 
5. Măsuri de stimulare a participării în învățământul prescolar si scolar prin aplicarea  O.U.G. nr. 133/7.08.2020  privind unele masuri pentru sprijinirea  categoriilor de elevi si prescolari cei mai defavorizati care beneficiaza de sprijin educational pe baza de tichete sociale  pe suport electronic, precum si unele masuri  de distribuire  a  acestora, s-a  constituit  grupul de lucru pentru derularea S.N.S.E.D. . De acest sprijin financiar vor beneficia un numar de 71 copiii cei mai dezavantajati, din invatamantul de stat prescolar, primar, gimnazial, valoarea nominala a unui tichet social este 500 lei/an scolar, avand ca  destinatie achizitionarea de  imbracaminte si rechizite scolare. 
6.Măsuri de asistență în vederea protecției copilului, combaterea violenței în familie și medierea conflictelor familiale, asigurarea tutelei și desemnarea curatorului special, stabilirea unor măsuri protective pentru copii aflați în dificultate,copii instituționalizați.
7. Masuri privind aplicarea  prevederile  H.G. nr. 84/2020, prin implementarea POAD 2020-2023, cu modificarile şi completările ulterioare, privind distribuirea de pachete cu produse de igiena/alimentare în cadrul Programului operaţional Ajutorarea persoanelor defavorizate, familiilor si persoanelor singure. Prin acest program, un numar de 267 de persoane defavorizate din comuna noastra, au primit in anul 2022, si vor primi si in anul 2023, pachete cu produse alimentare si  de igiena.
9. Ajutoarele de urgenţă şi ajutoarele de înmormântare
          Pentru anul 2023, estimăm suma de 10000 lei de la bugetul local pentru ajutoarele de urgenţă şi 4000 lei pentru ajutoarele de înmormântare care se acordă în baza Legii 416/2001 privind venitul minim garantat, cu modificările şi completările ulterioare. 
10. Alocaţia pentru susținerea familiei
	Alocaţia pentru susținerea familiei se acordă în baza Legii 277/2010 privind alocația pentru susținerea familiei, republicată, cu modificările şi completările ulterioare, ca formă de sprijin pentru familiile cu venituri reduse care au în creştere şi îngrijire copii în vârstă de până la 18 ani, care frecventează o formă de învățământ. Sumele necesare sunt asigurate de la bugetul de stat, prin Agenţia Judeţeană pentru Plăţi şi Inspecţie Socială.
	Având în vedere faptul că în cursul anului 2022, au fost în plată un numar de 39 dosare, iar numărul solicitărilor a crescut în medie cu un dosar pe lună, estimăm că în anul 2023, numărul de beneficiari va creste.
11. Ajutorul pentru încălzirea locuinţei
	Conform O.U.G. nr. 70/2011 privind măsurile de protecţie socială în perioada sezonului rece, cu modificările şi completările ulterioare, ajutorul pentru încălzirea locuinţei se acordă din fonduri de la bugetul de stat, familiilor şi persoanelor singure cu venituri reduse. 
Pentru perioada noiembrie 2022 – martie 2023, sunt 164 familii şi persoane singure ce  beneficiaza de ajutor de încălzire a locuinţei cu lemne in baza Legii nr. 226/2021 privind stabilirea măsurilor de protecție socială pentru consumatorul vulnerabil de energie, aprobate prin Hotărârea Guvernului nr. 1.073/2021. Estimăm că numărul cererilor în perioada sezonului rece noiembrie 2023-martie 2024, va creste.
12. Distribuirea laptelui praf pentru nou-născuţi
	În conformitate cu prevederile Legii nr. 321/2001 privind acordarea gratuită de lapte praf pentru copiii cu vârste cuprinse între 0-12 luni, se acordă gratuit lapte praf, formula pentru sugari, copiilor cu vârste cuprinse între 0-12 luni, care nu beneficiază de lapte matern. În anul 2022 au beneficiat  de lapte praf, lunar, un număr de 6 copii. 
	Pentru anul 2023, estimăm că vor beneficia de lapte praf un număr de aproximativ 9 copii. 	Costul laptelui praf se suportă din fonduri de la bugetul de stat.
13. Acordarea  stimulentului  pentru  copilul nou-nascut, conform HCL Botesti nr. 58/2020
In perioada mai 2018-septembrie 2020, s-au aplicat prevederile HCL Botesti nr. 18/2018 privind acordarea  stimulentului pentru copilul nou nascut, in valoare de 2000 lei. In luna decembrie 2020, prin H.C.L. Botesti  nr. 58/2020, s-a stabilit un nou cuantum in valoare de 1000 lei, pentru acordarea  stimulentului pentru copilul nou nascut;
In anul 2022, a fost platita suma de 12.000 lei pentru acordarea  acestui drept. Estimam ca in anul  2023 un numar de aproximativ 16 copii nou-nascuți,  vor beneficia  de acest stimulent. 

CAPITOLUL III - SERVICIILE SOCIALE

1. Analiza diagnostic a situației actuale în domeniul serviciilor sociale
Serviciile sociale, conform Legii asistenței sociale nr. 292/2011 (articolul 27 alin.1), reprezintă activitatea sau ansamblul de activități realizate pentru a răspunde nevoilor sociale, precum și celor speciale, individuale, familiale sau de grup, în vederea depăşirii situaţiilor de dificultate, prevenirii și combaterii riscului de excluziune socială, promovării incluziunii sociale şi creşterii calităţii vieții. 
Finanțarea serviciilor sociale se realizează prin instrumente diverse de finanţare din fonduri publice, prin finanțare directă, dar și în sistem concurenţial, către organizaţiile neguvernamentale. Este necesară o rețea extinsă și coordonată de servicii interconectate pentru a rezolva cele mai multe dintre problemele sociale persistente din comuna Botesti, incluzând neglijarea și abuzul asupra copiilor, participarea redusă la învățământul preșcolar și abandonul sau părăsirea timpurie a școlii, șomajul în rândul tinerilor, serviciile medicale primare insuficiente, subdezvoltarea serviciilor de suport pentru o gamă largă de nevoi (precum dizabilitățile, dependența de  alcoolismul, violența în familie, etc...). Beneficiile sociale nu pot să rezolve singure problemele sociale existente. De aceea, trebuie dezvoltate pachete de suport pentru grupurile cele mai vulnerabile care să integreze beneficiile sociale cu serviciile sociale cu scopul promovării integrării depline a membrilor acestor grupuri în societate.
Planul anual de acțiune conține priorități locale, menite a ghida furnizorii de servicii sociale și ține cont de nevoile comunității locale.Grupurile vulnerabile identificate sunt cele excluse de pe piaţa forţei de muncă, din sistemul de educaţie, sănătate, locuire, şi alte servicii. Cele mai mari categorii includ copiii aflaţi în situaţii dificile, persoane cu dizabilităţi, persoane vârstnice singure sau dependente.
2. Descrierea grupului țintă (categorii de beneficiari) și a nevoilor acestora
Mai multe grupuri se confruntă cu diverse forme de excluziune socială sau sunt expuse unui risc ridicat de excluziune în moduri care sunt uneori, dar nu întotdeauna, asociate cu sărăcia. Din cauza faptului că grupurile vulnerabile se confruntă cu probleme specifice pentru care este posibil ca politicile generale să nu dea rezultate, acestea au adesea nevoie de servicii integrate şi particularizate pentru a intensifica participarea lor socială şi/sau economică. Identificarea şi răspunsul adecvat la nevoile specifice ale grupurilor sărace şi vulnerabile sunt esenţiale pentru elaborarea şi implementarea de politici de incluziune socială eficiente. Tuturor grupurilor vulnerabile, indiferent de dimensiunea lor, trebuie să li se ofere oportunităţi similare de a-şi atinge potenţialul şi de a deveni o parte activă a societăţii. 
Principalele grupuri vulnerabile din comuna Botesti sunt:
A. Copii şi familii aflate în dificultate;
B. Persoane vârstnice;
C. Persoane cu handicap;
D. Alte persoane în situaţii de risc social.

A. Copiii şi familiile aflate în dificultate identificate sunt: 
a) tineri provenind din sistemul de protecţie a copilului;
b) familii monoparentale;
c) familii tinere;
d) copii cu părinţi plecaţi la muncă în străinătate;
e) victimele violenţei în familie;

Problemele sociale ale copiilor şi familiilor aflate în dificultate sunt:
a) resurse financiare insuficiente şi dificultăţi în gestionarea lor;
b) dificultăţi în găsirea unui loc de muncă;
c) familii cu climat social defavorabil;
d) abandonul şcolar şi delincvenţa juvenilă;
e) probleme de sănătate;
f) dificultăţi în obţinerea unor drepturi.
B. Persoane vârstnice
Problemele sociale ale persoanelor vârstnice sunt:
a) sănătatea precară;
b) venituri mici în raport cu necesităţile;
c) izolare, singurătate;
d) capacitatea scăzută de autogospodărire;
e) absenţa suportului pentru familia care are în îngrijire un vârstnic dependent;
e) un număr insuficient de locuri în Centrele de asistenţă medico-socială din judeţ;
C. Persoane cu handicap (minori sau adulţi)
Problemele sociale ale persoanelor cu handicap sunt:
a) accesibilitatea, inclusiv în propria locuinţă;
b) situaţia materială precară;
c) absenţa suportului pentru familia care are în întreţinere persoana cu handicap;
d) lipsa centrelor rezidenţiale / de zi, specializate pe tipuri de handicap.
3.	Descrierea centrelor sociale 
	Descrierea centrelor sociale/serviciilor sociale finanțate partial din bugetul local, de către Consiliul Local Botesti, in calitate de partener:
	Asezamantul social ,, Sfantul Stelian”, Botesti 
Obiective: 
	 1.Reducerea fenomenului de abandon școlar și creșterea performanțelor școlare pentru elevii aflați în situații de risc de eșec și abandon școlar;
2. Creșterea pregătirii profesionale a personalului care lucrează cu copiii aflați în risc, de eșec și abandon școlar prin participarea la cursuri/instruiri în domeniul prevenirii abandonului școlar.
	3. Creșterea implicării comunității în procesul de reducere a fenomenului de abandon școlar prin implicarea unor actori sociali (școala, biserica, autorități locale, poliție, membri ai comunității).
	4.Prevenirea marginalizarii sociale si institutionalizarii, dezvoltarea abilitatilor sociale de autoacceptare si rezolvarea problemelor batranilor ce au nevoie de ingrijire la domiciliu.
Proiecte sociale  aflate in derulare pe raza comunei noastre:
· Deschidere Centru medico-social in sat Gugesti, comuna Botesti, judetul Vaslui, proiect finantat prin Programul National de Dezvoltare Rurala – PNDR,  aprobat prin HCL Botesti nr. 38/2017.

CAPITOLUL IV- 	MONITORIZAREA PLANULUI ANUAL DE ACȚIUNE

Pentru a urmări eficiența obiectivelor stabilite în cadrul Planului anual de acțiune este nevoie de o monitorizare permanentă și de evaluarea rezultatelor activităților întreprinse. Monitorizarea Planului anual de acţiune se va face urmărind obiectivele acestuia. Responsabili cu îndeplinirea obiectivelor stabilite în Planul anual de acţiune, sunt autorităţile administraţiei publice locale şi persoanele aflate în subordinea acestora, în funcţie de atribuţii.
Pe parcursul procesului de monitorizare şi evaluare se vor lua în considerare următorii indicatori:
• prevenirea şi combaterea sărăciei şi a riscului de excluziune socială;
• măsuri de îmbunătăţire a calităţii vieţii beneficiarilor ca urmare a serviciilor acordate;
• stabilirea unor proceduri flexibile de lucru cu publicul în funcţie de nevoile apărute.
	Implementarea Planului anual de acțiune, se face cu participarea tuturor serviciilor și compartimentelor instituției, a personalului, a partenerilor, a beneficiarilor și a altor factori interesați din comunitate.
	Monitorizarea și evaluarea Planului anual de acțiune se face de către compartimentul de asistență socială.


CAPITOLUL V - PLANIFICAREA ACTIVITĂŢILOR DE INFORMARE A PUBLICULUI CU PRIVIRE LA SERVICIILE SOCIALE EXISTENTE LA NIVEL LOCAL
în conformitate cu prevederile art. 6 din anexa nr. 3 (REGULAMENT-CADRU din 8.11.2017 de organizare şi funcţionare al compartimentului de asistenţă socială organizat la nivelul comunelor)  la H.G. nr.797/2017 

1. Revizuirea/actualizarea informațiilor care se publică pe pagina proprie de internet/se afișează la sediul SPAS: 
a) Strategia de dezvoltare a serviciilor sociale este publicata pe pagina de internet a unitatii; 
b) Planul anual de acțiune privind serviciile sociale administrate şi finanţate din bugetul consiliului judeţean/consiliului local- se aprobă prin Hotărârea Consiliului local, se publică pe pagina de internet a comunei și se afișează la sediul U.A.T. Se actualizează ori de câte ori este nevoie; 
c) Activitatea proprie şi serviciile aflate în proprie administrare - formulare/modele de cereri în format editabil, programul instituţiei, condiţii de eligibilitate, informaţiile privind costurile serviciilor sociale acordate, pentru fiecare serviciu furnizat, etc. – sunt publicate pe pagina de internet a U.A.T. și se acualizează ori de câte ori apar modificari; 
d) Informaţii privind serviciile sociale disponibile la nivelul unităţii administrativ-teritoriale/ subdiviziunii administrativ-teritoriale, acordate de furnizori publici ori privaţi sunt afișate la sediul unității; 
e) Lista furnizorilor de servicii sociale din comunitate și din județ și a serviciilor sociale acordate de aceștia - se actualizează ori de câte ori este nevoie.
2. Activități de informare a publicului, altele decât activitatea de informare a beneficiarului în cadrul procesului de acordare a serviciilor sociale, respectiv pe perioada realizării evaluării inițiale, a anchetelor sociale, sau a activității de consiliere în cadrul centrelor de zi: Informare privind legislația în domeniu 
3. Telefonul verde ___________
4. Activități de informare și consiliere, cum ar fi: 
- conștientizarea și sensibilizare a societății privind riscul de excluziune socială, respectarea drepturilor sociale și promovarea măsurilor de asistență socială, mediere socială, etc. 
- identificarea în cadrul comunității a persoanelor și a grupurilor vulnerabile din punct de vedere medical, social sau al sărăciei, respectiv a factorilor de risc pentru sănătatea acestora și evaluarea, determinarea nevoilor de servicii sociale sau de sănătate ale acestora; 
- furnizarea de servicii de profilaxie primară și secundară către membrii comunității, în special către persoanele aparținând grupurilor vulnerabile din punct de vedere medical sau social; 
- desfășurarea de programe și acțiuni destinate reducerii riscului de ecluziune socială,protejării și promovării sănătății, acces la servicii sociale de sănătate; 
- efectuarea de vizite la domiciliu pentru consiliere socială, medicală și psihologică a persoanei aflate în risc de marginalizare datorită stării de sănătate, vârstei, condițiilor de locuit sau situației materiale. 
5. Mesaje de interes public:
-informare privind campania de distribuire a alimentelor și aproduselor de igienă prin programul Operațional Ajutorarea Persoanelor Dezavantajate POAD; 
- informare privind ajutoarele pentru încălzirea locuinței; 
- informare privind distribuirea stimulentului educational; 
- informare privind monitorizarea copiilor cu părinți plecați la muncă în străinătate;
- informare privind serviciile destinate victimelor violenței domestice;
- informare privind serviciile destinate persoanelor vârstnice;
- orice modificare legislativă de interes public.


